Zdźěr
Zdźěr (němsce Sdier) je wjeska we wuchodosakskim wokrjesu Budyšin a přisłuša wot 1994 ke gmejnje Wulka Dubrawa.[1] Wjeska leži w Hornjej Łužicy a serbskim sydlenskim rumje.
Susodne wjeski su Zdźar w sewjerowuchodźe, Klukš we wuchodźe, Čelchow w juhu a Brěmjo w zapadźe.
Stawizny[wobdźěłać]
Prěnje historiske naspomnjenje Zdźěrja jako Dzyr je z lěta 1400.[1] W lěće 1413 so k prěnjemu razej ryćerkubło w Zdźěri naspomni, kotrymž hač do 1595 ležownostne knjejstwo přisłuša. Po tym přeńdźe wjeska zhromadnje z Brěmjom do wobsydstwa Budyskeho tachantskeho kapitla, štož wujasni wobstaće katolskeje diaspory w Zdźěri hač do dźensnišeho. W lěće 1884 měješe wjeska po Mukowej statistice 244 wobydlerjow, mjez nimi 241 Serbow (99 %).[2] Arnošt Černik zwěsći 1956 w Zdźěrjanskej gmejnje serbski podźěl wobydlerstwa wot hišće 64 %.
Hač do lěta 1994 bě Zdźěr samostatna gmejna z wjesnym dźělom Čelchow.
Žórła[wobdźěłać]
- ↑ 1,0 1,1 Zdźěr w Digitalnym stawizniskim zapisu městnow Sakskeje (něm.)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 55.
Brěmjo | Čelchow | Chróst | Chwaćicy | Dalicy | Jatřob | Ješicy | Klukš | Kobjelń | Komorow | Křiwa Boršć | Kupoj | Lichań | Mała Dubrawa | Margarěćina hěta | Nowe Zdźarki | Załhow | Zdźar | Zdźěr
ces_Latn szl_Latn szl_Latn szl_Latn szl_Latn ces_Latn szl_Latn szl_Latn deu_Latn szl_Latn